Πίτερ Σούαλι

Ο Πίτερ Σούαλι (Αγγλικά: Peter Sewally/ (fl. 1836–1853) έγινε γνωστός ως μια Αφροαμερικανίδα τρανς γυναίκα, που κυκλοφορούσε τις νύχτες με το όνομα Μαίρη Τζόουνς. Σύμφωνα με την εφημερίδα The Sun, φορούσε "ένα κομψό ανδρικό κοστούμι" την ημέρα, ενώ ντυνόταν με γυναικεία ρούχα τη νύχτα, φορώντας ένα προσθετικό κόλπο, για να προσφέρει σεξουαλικές υπηρεσίες σε άνδρες και να τους ληστεύει. Είναι περισσότερο γνωστός για την δίκη του 1836 για την κλοπή πορτοφολιών από άντρες, με τους οποίους είχε συνευρεθεί. Θεωρείται ένα από τα πρώτα καταγεγραμμένα άτομα με ανοιχτή παραλλαγή φύλου στην ιστορία της Νέας Υόρκης.

Το Έγκλημα και η Σύλληψη
Στις 11 Ιουνίου 1836, ο Πίτερ Σούαλι ως "Μαίρη Τζόουνς" έγινε διαβόητος  μετά από μια σεξουαλική επαφή που περιγράφτηκε από τις εφημερίδες ως "συγχώνευση" με τον Ρόμπερτ Χάσλεμ, έναν λευκό εργάτη κτίστη. Να σημειωθεί εδώ ότι εκείνη την εποχή ήταν παράνομο να συνευρεθεί ένας λευκός άντρας με μια μαύρη γυναικά, καθώς και το αντίθετο. Πλησίασε την Τζόουνς, η οποία ήταν κομψά ντυμένη με λευκά σκουλαρίκια και μια επιχρυσωμένη χτένα στα μαλλιά της, και της ζήτησε ερωτικές υπηρεσίες σε ένα σοκάκι στην οδό Μπλίκερ του Μανχάταν. Όταν επέστρεψε στο σπίτι του, ανακάλυψε ότι η "Μαίρη" του είχε ρίξει στην τσέπη του το πορτοφόλι ενός άλλου πελάτη και είχε πάρει το δικό του που περιείχε 99 δολάρια. Το επόμενο πρωί, ο Χάσλεμ ανέφερε την κλοπή στον αστυφύλακα Μπόγιερ.

Εκείνο το βράδυ, ο αστυνομικός πήγε να αναζητήσει την Μαίρη Τζόουνς με πολιτικά ρούχα. Γύρω στα μεσάνυχτα την πλησίασε με το πρόσχημα ότι ενδιαφερόταν για τις υπηρεσίες της. Εκείνη τον κάλεσε στο διαμέρισμα της στην οδό Γκριν, αλλά ο αστυφύλακας αρνήθηκε, επιλέγοντας αντ' αυτού να πάνε σε ένα στενό. Εκεί, η Τζόουνς προσπάθησε να κάνει σεξ μαζί του, αλλά ο Μπόγιερ προσπάθησε να την συλλάβει. Οι δυο τους άρχισαν να παλεύουν στο στενό. Ωστόσο η Μαίρη ξέφυγε για λίγο και πέταξε πολλά από τα πορτοφόλια που έκρυβε στο φόρεμα της για να ξεφορτωθεί από πάνω της ενοχοποιητικά στοιχεία. Ένα από τα πορτοφόλια που πέταξε ανήκε στον Ρόμπερτ Χάσλεμ. Η Τζόουνς συνελήφθη ενώ η αστυνομία έψαχνε το διαμέρισμα της για πρόσθετα στοιχεία.

Η Μεγάλη Αποκάλυψη
Η αστυνομία βρήκε ένα μπαούλο που περιείχε περισσότερα κλεμμένα πορτοφόλια. Ανέκτησαν επίσης αρκετά χαρτονομίσματα. Αυτά τα χαρτονομίσματα δόθηκαν στον Ρόμπερτ Χάσλεμ. Όμως εκείνος μπόρεσε να αναγνωρίσει μόνο μερικά ως δικά του. Οι αστυνομικοί υποψιάστηκαν ότι η Μαίρη μπορεί να είχε κρύψει τα χρήματα που έλειπαν στα ρούχα της, γεγονός που οδήγησε στην ανάγκη για ιατρική εξέταση. Κατά τη διάρκεια αυτής της επιθεώρησης, οι αστυνομικοί ανακάλυψαν κάτι απροσδόκητο: "Η Τζόουνς είχε ψεύτικο κόλπο και ανδρικά γεννητικά όργανα". Μια εφημερίδα ανέφερε διακριτικά ότι ο Πίτερ Σούαλι, "για να διατηρήσει το μυστικό του στους πελάτες του, "είχε φτιάξει ένα ψεύτικο κόλπο από δέρμα βοδιού, στο οποίο είχε ανοίξει μια τρύπα για να μοιάζει με μήτρα, που την στήριζε πάνω του με μία ζώνη!!!".Katz, J. (2001). Love stories: sex between men before homosexuality. University of Chicago Press. Έχει αναφερθεί ότι κατά τις συλλήψεις του Πίτερ Σούαλι το πρόσθετο μέλος του οι αρχές το χαρακτήριζαν ως η "Μοσχαρίσια μπριζόλα του Πίτερ". Έπειτα κατηγορήθηκε για πολλές μεγάλες κλοπές, καθώς και για την κλοπή του πορτοφολιού και των χρημάτων του Χάσλεμ.

Η Δίκη
Κατά την κάλυψη της δίκης του, στις 16 Ιουνίου του 1836, η Μαίρη Τζόουνς δικάστηκε ως Πίτερ Σούαλι. Εντούτοις παρουσιάστηκε στο δικαστήριο όχι με ανδρικό κοστούμι, αλλά ντυμένος με φόρεμα, περούκα και φορώντας λευκά σκουλαρίκια. Οι δικαστικοί αξιωματούχοι του ζήτησαν να επιβεβαιώσει το νόμιμο όνομα του και το φύλο της γέννησης του, παρόλο που φορούσε ακριβώς το ίδιο φόρεμα όταν είχε συλληφθεί εξαρχής. Η γυναικεία ενδυμασία του Σούαλι έγινε θέμα μεγάλης συζήτησης, ίσως και περισσότερο από ότι τα εγκλήματα για τα οποία κατηγορήθηκε. Σύμφωνα με την εφημερίδα The Sun: "Το πλήθος άρχισε να τον χλευάζει και κάποιος από το ακροατήριο του άρπαξε την περούκα από το κεφάλι του, προκαλώντας έτσι "γέλια σε όλη την αίθουσα".

Όταν ρωτήθηκε γιατί ήταν ντυμένος με γυναικεία ρούχα, δήλωσε:Έχω τη συνήθεια να υπηρετώ κορίτσια με κακή φήμη, να τους στρώνω τα κρεβάτια, να υποδέχομαι την παρέα τους στην πόρτα και να λαμβάνω τα χρήματα για τα δωμάτια. Εκείνες με έπεισαν να ντύνομαι με γυναικεία ρούχα, λέγοντας ότι έδειχνα πολύ καλύτερη με αυτά. Άλλωστε πάντα έβλεπα άτομα του δικού μου χρώματος να ντύνονται έτσι ακριβώς. Και εγώ στην Νέα Ορλεάνη ντυνόμουν πάντα με αυτόν τον τρόπο.Η αίθουσα του δικαστηρίου ξέσπασε σε γέλια. Αφού ο Σουάλι δήλωσε αθώος για την κατηγορία της μεγάλης κλοπής, ο δικαστής του επέβαλε ποινή φυλάκισης πέντε ετών στην φυλακή Σινγκ Σινγκ για το αδίκημα. Λίγο μετά, δημοσιεύθηκε μια λιθογραφία που απεικόνιζε τον Πίτερ Σούαλι με γυναικεία ρούχα και τον αποκαλούσε: "Το Ανθρωπόμορφο - Τέρας".

Μετέπειτα Ζωη
Μετά την απελευθέρωση της, η Μαίρη Τζόουνς επέστρεψε σε μια ζωή κλοπής πορτοφολιών και πορνείας, υιοθετώντας πολλά ψευδώνυμα όπως: "Τζούλια Τζόνσον, Δεσποινίς Οφηλία και Ελίζα Σμιθ". Προσέλκυσε το ενδιαφέρον του κοινού μέσω άρθρων στις εφημερίδες.

Λόγου χάρη, το 1845 η εφημερίδα Commercial Advertiser ανέφερε ότι ο Πίτερ είχε συλληφθεί ξανά, ενώ το 1846 η εφημερίδα New York Herald ανέφερε ότι ο Σούαλι είχε απελευθερωθεί μετά από ένα εξάμηνο αρχίζοντας να "παίζει το παλιό του παιχνίδι [και] να περιφέρεται κατά μήκος των δρόμων με την πλήρη αμφίεση μιας γυναίκας".  Συνελήφθη αρκετές φορές μέχρι το 1853. Το κοινό γοητεύτηκε από τις ιστορίες της άτυχης ζωής του Πίτερ Σουάλι (ή αλλιώς της Μαίρη Τζόουνς) και δόθηκε ελάχιστη προσοχή στην αναφορά της ημερομηνίας και της αιτίας του θανάτου του, οι οποίες παραμένουν άγνωστες.

 Στον λαϊκό πολιτισμό 
Το Μουσείο της Πόλης της Νέας Υόρκης θεωρεί τον Σούαλι «ένα από τα πρώτα γνωστά τρανς άτομα στην ιστορία της Νέας Υόρκης».

Ο καλλιτέχνης Άρθουρ Τζάφα, παρουσίασε σε μια έκθεση του την επαναπροσδιορισμένη εικόνα του πώς έμοιαζε ο Πίτερ Σούαλι ως γυναίκα σε μια σειρά από δικά του πορτρέτα με τίτλο "La Scala" ("Η Σκάλα").

Το Μουσείο του Μπρούκλιν ανέθεσε στην σκηνοθέτη Τουρμαλάιν να δημιουργήσει μια ταινία μικρού μήκους με τον τίτλο "Salacia" (Δηλαδή "Αλμυρή": Στην αρχαία ρωμαϊκή μυθολογία, ήταν το όνομα της θεάς της θάλασσας, συζύγου του Ποσειδώνα.), η οποία επικεντρωνόταν στη ζωή του Πίτερ Σούαλι. Η ταινία προβλήθηκε στο μουσείο από τις 3 Μαΐου έως τις 9 Δεκεμβρίου 2019. Πλέον προβάλλεται από το Μουσείο Μοντέρνας Τέχνης ως μέρος της μόνιμης συλλογής του.

 Παραπομπές 

Κατηγορία:Σελίδες με μη επιθεωρημένες μεταφράσεις